বাইবেলে ইসমাঈল(আ.) এর সন্তানদের বসবাসের স্থান উল্লেখ করে বলা হয়েছে: তারা হাভিলাহ (Havilah) থেকে শুর (Shur) অঞ্চলে বসতি গেড়েছিল।[37] শুর কোথায় তা আমরা ইতিমধ্যেই আলোচনা করেছি। Jewish Encyclopediaএর তথ্য অনুযায়ী হাভিলাহ (Havilah) হচ্ছে আরবের উত্তর অঞ্চল।[38] হিজাজ থেকে আরবের উত্তর অঞ্চল—অর্থাৎ বাইবেলের বিবরণ অনুযায়ী বর্তমান সৌদি আরবের প্রায় পুরোভাগ—ছিল ইসমাঈল(আ.) এর সন্তানদের বসবাসের স্থান। সন্তানদের বসবাসস্থল এটাই নির্দেশ করে যে, ইসমাঈল(আ.)কে আরবে রেখে আসা হয়েছিল; মিসরে বা কানানের কোথাও নয়।